**PROJEKTNI ZADATAK**

**Predmet nabave:** Izrada idejnog projekta za rekonstrukciju nogometnog igrališta Pušća

**Evidencijski broj nabave:** 20/23

1. **PREDMET PROJEKTNOG ZADATKA**:

Predmet ovog Projektnog zadatka je određivanje uvjeta za izradu idejnog projekta za izvođenje radova na rekonstrukciji nogometnog igrališta Pušća u naselju Omišalj, k.č.br. 1379/134, k.o. Omišalj, odnosno k.č.br. 1718, k.o. Omišalj-Njivice, u cilju ishođenja lokacijske dozvole.

1. **OPIS POSLA:**

Idejnim projektom potrebno je predvidjeti rekonstrukciju otvorenog nogometnog igrališta s pratećim i pomoćnim sadržajima, pratećom infrastrukturom i uređenjem zelenih površina.

Prateći sadržaji su: montažni klupski prostori, postojeći ugostiteljski objekt, betonske tribine, snimateljska platforma, reflektori, parkiralište i dr.

Teren za igru i prateća infrastruktura trebaju biti projektirani na način da zadovoljavaju sve relevantne važeće zakonske i podzakonske propise. Nadalje, isti moraju biti projektirani na način da zadovoljavaju sve uvjete propisane Odlukom o kriterijima/uvjetima za natjecanje u trećem stupnju HNSa, od natjecateljske 2022/2023 (dalje u tekstu: Odluka) donesene od strane Hrvatskog nogometnog saveza (dalje u tekstu: HNS), što obuhvaća:

* igralište minimalnih dimenzija 100 x 64 m, uklj. teren s umjetnom travom koja mora imati važeću FIFA licencu sukladno kategoriji 2 zvjezdice
* stadion minimalnog kapaciteta od najmanje 300 (tristo) individualnih sjedalica s naslonom, od čega obavezno 100 (sto) natkrivenih sjedalica
* minimalnu infrastrukturu: svlačionice, prostorije za delegata
* pozicije za televizijske kamere za snimanje utakmica
* parking za momčadi, suce i ostale službene osobe
* sanitarne objekte za gledatelje
* razglas
* semafor
* držače zastava (jarbole)
* klupe - zaštitne kabine
* svu drugu infrastrukturu propisanu Odlukom.

Odluka se stavlja na raspolaganje ponuditeljima kao Prilog 3. Poziva na dostavu ponuda čiji je ovaj Projektni zadatak sastavni dio, a također je dostupna na mrežnim stranicama HNS-a, poveznica:

<https://hns-cff.hr/files/documents/23156/Odluka%20o%20kriterijima%20natjecanja%20u%20tre%C4%87em%20stupnju%20HNS-a,%20od%20natjecateljske%202022.-2023..pdf>

**Projekt za koji se izrađuje projektna dokumentacija planira se izvesti u fazama, slijedom čega je potrebno predvidjeti faznu gradnju u dogovoru s Naručiteljem.**

Projektnu dokumentaciju potrebno je izraditi sukladno ovom Projektnom zadatku, uputama Naručitelja te važećim pozitivnim propisima, normativima i standardima, kao i pravilima struke.

1. **NAČIN PRAĆENJA I ISPORUKE PROJEKTA:**

Naručitelj će nadzirati postupak izrade projektne dokumentacije. Projektant je pri izradi projektne dokumentacije dužan usvajati Naručiteljeve naloge, primjedbe i upute za rad, te o vlastitom trošku dopuniti i ispraviti sve nedostatke i greške na dokumentaciji primijećene od strane Naručitelja. Prije uvezivanja projekta, projektant je dužan Naručitelju prezentirati izrađeni projekt, izraditi eventualne korekcije prema zahtjevima Naručitelja te mu dostaviti radnu verziju glavnih dijelova projekta na pregled. Osim potvrde Naručitelja, projektant je prije uvezivanja projekta dužan ishoditi suglasnost HNS-a na isti, s ciljem izbjegavanja potencijalnih naknadnih poteškoća vezanih za izdavanje potrebnih licenci za natjecanje.

Konačnu verziju dokumentacije je potrebno dostaviti kako slijedi:

* idejni projekt u tiskanom obliku u 3 primjerka
* cjelokupnu dokumentaciju u digitalnom obliku: tekstove u .docx formatu, nacrte u .dwg formatu, tablice/troškovnike u .xlsx formatu, cijeli projekt u .pdf formatu.